Γιάννης Παπαδόπουλος (δημοσιογράφος)

Ο Γιάννης Παπαδόπουλος είναι Έλληνας δημοσιογράφος και παρουσιαστής, ο οποίος από τον Σεπτέμβριο του 2024 είναι πρόεδρος της ΕΡΤ.

Βιογραφικά στοιχεία
Γεννήθηκε στην Αθήνα, όπου και μεγάλωσε, ενώ η καταγωγή του είναι από την Ελατού Αιτωλοακαρνανίας.

Σπούδασε κλασική φιλολογία στη Φιλοσοφική Σχολή του Πανεπιστημίου Αθηνών.

Κατέχει μεταπτυχιακό δίπλωμα στις πολιτικές επιστήμες και στις διεθνείς σχέσεις από τη Σχολή Οικονομικών του Λονδίνου (BSc), όπως και μεταπτυχιακό δίπλωμα στην διεθνή διοίκηση επιχειρήσεων (International Βusiness Αdministration) στο SOAS University of London (MSc) και στα Μέσα Ενημέρωσης και Επικοινωνίας στο Πανεπιστήμιο του Λέστερ.

Καριέρα
Ξεκίνησε τη δημοσιογραφική του σταδιοδρομία στην αθλητική εφημερίδα «Αθλητική Ηχώ». Εργάσθηκε ως ρεπόρτερ, συντάκτης επί της ύλης, κοινοβουλευτικός, διπλωματικός και πολιτικός συντάκτης, αρχισυντάκτης και διευθυντής στις εφημερίδες «Ειδήσεις», «Ελεύθερος Τύπος», «Η Πρώτη», «Απογευματινή», «Real News» και «Αγορά».

Διετέλεσε παρουσιαστής δελτίων ειδήσεων και ενημερωτικών εκπομπών στην ΕΡΤ2, στην ΕΡΤ1, στον ΑΝΤ1, στον Alpha TV, στον Real FM 97.8,«Το ραδιόφωνο δεν έχει να ζηλέψει τίποτα από την τηλεόραση» στο Blue Sky, στο Open TV,Από το Blue Sky στο Open: Ο διπλός ρόλος δημοσιογράφου στο κανάλι στην τηλεόραση και στο ραδιόφωνο του ΣΚΑΪ.Γιάννης Παπαδόπουλος: Αποχώρησε από το Open – «Ένας ξεχωριστός κύκλος έκλεισε»Γιάννης Παπαδόπουλος: Από το Open, στον ΣΚΑΪ για την παρουσίαση του κεντρικού δελτίου ειδήσεων το Σαββατοκύριακο

Έχει καλύψει δημοσιογραφικά συνόδους κορυφής της Ευρωπαϊκής Ένωσης και του ΝΑΤΟ. Είναι μέλος της ΕΣΗΕΑ και της Ένωσης Ευρωπαίων Διευθυντών Επικοινωνίας (European Association of Communication Directors).

Από τις 16 Σεπτεμβρίου 2024 είναι πρόεδρος της ΕΡΤ, διαδεχόμενος τον Κωνσταντίνο Ζούλα.Νέος πρόεδρος της ΕΡΤ, στη θέση του Κωνσταντίνου Ζούλα, ο Γιάννης ΠαπαδόπουλοςΤέλος ο Γιάννης Παπαδόπουλος από τον ΣΚΑΪ: «Ευχαριστώ τον σταθμό και εσάς για την εμπιστοσύνη»

Παραπομπές

Κατηγορία:Έλληνες δημοσιογράφοι του 20ού αιώνα